CELEX: 32016D0017(01)
Language: sk
Date: 2016-06-07 00:00:00
Title: Rozhodnutie Európskej centrálnej banky (EÚ) 2016/956 zo 7. júna 2016, ktorým sa mení rozhodnutie (EÚ) 2016/245 (ECB/2016/2) ustanovujúce pravidlá obstarávania (ECB/2016/17)

16.6.2016   
            
            
               SK
            
            
               Úradný vestník Európskej únie
            
            
               L 159/21
            
         ROZHODNUTIE EURÓPSKEJ CENTRÁLNEJ BANKY (EÚ) 2016/956
   zo 7. júna 2016,
   ktorým sa mení rozhodnutie (EÚ) 2016/245 (ECB/2016/2) ustanovujúce pravidlá obstarávania (ECB/2016/17)
   VÝKONNÁ RADA EURÓPSKEJ CENTRÁLNEJ BANKY,
   so zreteľom na Štatút Európskeho systému centrálnych bánk a Európskej centrálnej banky, a najmä na jeho článok 11.6,
   so zreteľom na rozhodnutie ECB/2004/2 z 19. februára 2004, ktorým sa prijíma rokovací poriadok Európskej centrálnej banky (1), a najmä na jeho článok 19,
   keďže:
   
               (1)
            
            
               Niektoré pravidlá ustanovené v rozhodnutí Európskej centrálnej banky (EÚ) 2016/245 (ECB/2016/2) (2) je potrebné spresniť z dôvodu ich nejednoznačnosti.
            
         
               (2)
            
            
               Preto by sa rozhodnutie (EÚ) 2016/245 (ECB/2016/2) malo zodpovedajúcim spôsobom zmeniť,
            
         PRIJALA TOTO ROZHODNUTIE:
   Článok 1
   Zmeny
   Rozhodnutie (EÚ) 2016/245 (ECB/2016/2) sa mení takto:
   
               1.
            
            
               V článku 8 sa odsek 2 nahrádza takto:
               „2.   ECB si môže od pôvodného zhotoviteľa objednať dodatočné výrobky, služby alebo stavebné práce bez ohľadu na ich hodnotu za predpokladu, že potrebné zmeny pôvodnej zákazky nie sú podstatné.
               Zmeny sa považujú za podstatné, ak menia celkovú povahu zákazky, najmä ak je splnená jedna alebo viac z týchto podmienok:
               
                           a)
                        
                        
                           zmenou sa zavádzajú podmienky, ktoré by v prípade, že by boli súčasťou pôvodného postupu obstarávania, umožnili pripustenie iných ako pôvodne vybraných záujemcov alebo akceptovanie inej ako pôvodne akceptovanej ponuky, alebo by do postupu obstarávania prilákali ďalších účastníkov;
                        
                     
                           b)
                        
                        
                           zmenou sa mení ekonomická rovnováha zákazky v prospech dodávateľa spôsobom, ktorý nebol stanovený v rámci pôvodnej zákazky;
                        
                     
                           c)
                        
                        
                           zmena značne rozširuje rozsah zákazky;
                        
                     
                           d)
                        
                        
                           nový dodávateľ nahradí dodávateľa, ktorému verejný obstarávateľ pôvodne zadal zákazku, v iných prípadoch než sú prípady ustanovené v odseku 4.
                        
                     Zmeny sa za žiadnych okolností nepovažujú za podstatné, ak je ich kumulatívna hodnota nižšia ako a) príslušný finančný limit stanovený v článku 4 ods. 3 a b) 10 % pôvodnej hodnoty zákazky pre zákazky na dodanie tovaru a poskytnutie služieb, alebo 15 % pôvodnej hodnoty zákazky pre zákazky na uskutočnenie stavebných prác.“;
            
         
               2.
            
            
               v článku 11 ods. 3 sa vypúšťa posledná veta;
            
         
               3.
            
            
               v článku 12 ods. 4 sa vypúšťa posledná veta;
            
         
               4.
            
            
               V článku 24 sa vypúšťa odsek 1;
            
         
               5.
            
            
               V článku 30 sa odsek 7 nahrádza takto:
               „7.   Ak sa záujemca alebo uchádzač, alebo podnik spojený so záujemcom alebo uchádzačom podieľal na príprave postupu obstarávania, napríklad poskytnutím poradenstva v súvislosti so stratégiou obstarávania alebo vypracovaním špecifikácií, ECB prijme primerané opatrenia na zaistenie toho, aby sa účasťou daného záujemcu alebo uchádzača nenarušila hospodárska súťaž. ECB môže vylúčiť daného záujemcu alebo uchádzača z konania, ak je to na tento účel nevyhnutné. Záujemcovi alebo uchádzačovi sa pred vylúčením poskytne možnosť preukázať, že ich predchádzajúca účasť nenarúša hospodársku súťaž.“;
            
         
               6.
            
            
               V článku 35 sa bod 3 nahrádza takto:
               
                           „3.
                        
                        
                           ECB vyberie dodávateľov, ktorí sú vyzvaní, aby sa zúčastnili na postupe obstarávania, buď spomedzi uchádzačov, ktorí boli prijatí do dynamického nákupného systému, alebo ak takýto systém nie je vytvorený, zo zoznamu vhodných dodávateľov vytvoreného po výzve na vyjadrenie záujmu. Ak takýto zoznam nie je vytvorený, ECB vyberie dodávateľov, ktorí majú byť vyzvaní, a to podľa vlastného uváženia, na základe riadnej analýzy trhu, pričom zohľadní možný cezhraničný záujem a overí spôsobilosť dodávateľov a ich záujem zúčastniť sa na konaní. Analýza trhu môže zahŕňať uverejnenie možnosti získať zákazku v elektronickom systéme obstarávania. ECB môže alternatívne uverejniť na svojej internetovej stránke alebo prostredníctvom iných vhodných médií oznámenie o vyhlásení verejného obstarávania. V takom prípade sú dodávatelia vyzvaní na účasť na postupe obstarávania vyberaní na základe prijatých reakcií. Iní dodávatelia, ktorí spĺňajú rovnaké kritériá, môžu byť tiež vyzvaní na účasť na postupe obstarávania.“;
                        
                     
         
               7.
            
            
               V článku 35 sa bod 4 nahrádza takto:
               
                           „4.
                        
                        
                           Ak hodnota zákazky na poskytnutie služieb uvedenej v článku 6 ods. 2 presahuje alebo sa rovná 750 000 EUR bez DPH, ECB uverejní oznámenie o vyhlásení verejného obstarávania v úradnom vestníku. Dodávatelia vyzvaní na účasť na postupe obstarávania sú vyberaní na základe prijatých odpovedí. Iní dodávatelia, ktorí spĺňajú rovnaké kritériá, môžu byť tiež vyzvaní na účasť na postupe obstarávania.“;
                        
                     
         
               8.
            
            
               V článku 41 sa odsek 2 prvá veta nahrádza takto:
               „Postupy obstarávania, ktoré sa začali pred nadobudnutím účinnosti tohto rozhodnutia, sa dokončia podľa rozhodnutia ECB/2007/5.“.
            
         Článok 2
   Nadobudnutie účinnosti
   Toto rozhodnutie nadobúda účinnosť 1. júla 2016.
   
      Vo Frankfurte nad Mohanom 7. júna 2016
      
         
            Prezident ECB
         
         Mario DRAGHI
      
   
   
      (1)  Ú. v. EÚ L 80, 18.3.2004, s. 33.
   
      (2)  Rozhodnutie Európskej centrálnej banky (EÚ) 2016/245 zo 9. februára 2016 ustanovujúce pravidlá obstarávania (ECB/2016/2) (Ú. v. EÚ L 45, 20.2.2016, s. 15).